న్యూఢిల్లీ, నవంబరు 12 (ఆంధ్రజ్యోతి): దేశ ప్రథమ పౌరుడు రాష్ట్రపతి రైలు ప్రయాణం గురించి ఎప్పుడైనా విన్నారా..?  రాష్ట్రపతికి ప్రత్యేక రైలు ఉంటుందన్న విషయం తెలుసా..? అవును.. రాష్ట్రపతికి రెండు బోగీల గల విలాసవంతమైన రైలు ఉంటుంది. ఈ రైల్లో దేశంలో ఎక్కడైనా తిరిగే వెసులుబాటు ఉంటుంది. ప్రస్తుత రాష్ట్రపతి రామ్నాథ్ కోవింద్కు ప్రత్యేక రైలు ఏర్పాటు చేయడానికి రైల్వే శాఖ రెండు అత్యాధునిక బోగీలు మంజూరు చేసింది. రాష్ట్రపతి భవన్ నుంచి ఆమోదం లభించిన వెంటనే బోగీల తయారీ ప్రక్రియ మొదలవుతుందని రైల్వే అధికారులు తెలిపారు. రాష్ట్రపతి భవన్ అంగీకారం కోసం వేచిచూస్తున్నామని చెప్పారు. చివరిసారిగా ఈ రైలులో అప్పటి రాష్ట్రపతి అబ్దుల్ కలాం 2003లో బీహార్లోని హార్నాట్ నుంచి పట్నా వరకు ప్రయాణించారు. అయితే.. ఆ తర్వాత రాష్ట్రపతి భద్రతా దృష్ట్రా రైల్లో ప్రయాణం సురక్షితం కాదని అధికారులు తేల్చారు. అందుకే ఇప్పుడే పాత బోగీల స్థానంలో జర్మన్ ఎల్బీహెచ్ కోచ్లను ఏర్పాటు చేస్తామని వివరించారు. ఈ కోచ్లు గంటకు 150 కిలోమీటర్ల వేగంతో ప్రయాణిస్తాయన్నారు. వీటిని అత్యాధునికంగా రూపొందిస్తామని వెల్లడించారు. 1956లో ప్రవేశపెట్టిన ఈ రైలులో రాష్ట్రపతులు రాజేంద్రప్రసాద్, సర్వేపల్లి రాధాకృష్ణ, జాకీర్ హుస్సేన్, వీవీ గిరి, నీలం సంజీవరెడ్డి ప్రయాణించారు. చివరికి 2003లో అబ్దుల్ కలాం ప్రయాణించారు.
newdhilly, navambaru 12 (aandhrajyoti): desha prathama pourudu rashtrapati railu prayaanam gurinchi eppudaina vinnara..?  raashtrapatiki pratyeka railu untundanna vishayam telusa..? avunu.. raashtrapatiki rendu bogila gala vilaasavantamaina railu untundi. ee raillo desamlo ekkadaina tirige vesulubaatu untundi. prastuta rashtrapati ramnath kovindku pratyeka railu erpaatu cheyadaaniki railve saakha rendu atyaadhunika bogilu manjuru chesindi. rashtrapati bhavan nunchi aamodam labhinchina ventane bogila tayaarii prakriya modalavutundani railve adhikaarulu telipaaru. rashtrapati bhavan angeekaaram kosam vechichustunnamani cheppaaru. chivarisaarigaa ee railulo appati rashtrapati abdul kalaam 2003loo beehaarloni harnat nunchi patna varaku prayaaninchaaru. ayithe.. aa tarvaata rashtrapati bhadrata drishtra raillo prayaanam surakshitam kaadani adhikaarulu telchaaru. anduke ippude paata bogila sthaanamlo jarman elbihech kochlanu erpaatu chestamani vivarinchaaru. ee kochlu gantaku 150 kilometerla vegamtho prayaanistaayannaaru. veetini atyaadhunikamgaa roopondistaamani velladinchaaru. 1956loo pravesapettina ee railulo raashtrapatulu rajendraprasad, sarvepalli radhakrishna, jakir hussen, veevi giri, neelam sanjeevareddy prayaaninchaaru. chivariki 2003loo abdul kalaam prayaaninchaaru.